Shalom! Tervetuloa Jerusalem studioon.
Vaikka Iran ei osallistu suoraan Israelin ja Hamasin sotaan, -
se ei peittele suunnittelijan ja rahoittajan rooliaan Gazan, Libanonin,-
Irakin, Jemenin ja muiden islamisti- terroristijärjestöjen taustalla.
Se näyttää tyytyväiseltä lokakuun 7. päivän verilöylyn jälkihävitykseen -
mutta kohtaa nyt vahvistettujen amerikkalaisjoukkojen vastauhkan.
Kaiken kaaoksen keskellä Iranin ydinaikeet on lähes unohdettu, -
ja ehkäpä se on syy pikemmin kuin seuraus.
Tällä vaarallisella basaarilla meitä auttaa suunnistamaan -
aina Lontoosta asti eversti evp. Joel Rayburn, -
Levanttia tutkivan ACLS-keskuksen perustajajohtaja -
ja entinen USA:n Levantin alueen vara-apulaisministeri -
ja Syyrian-erikoislähettiläs.
Tervetuloa, eversti. - Ilo on minun.
Mukana on myös prikaatinkenraali res. Relik Shafir, -
Israelin ilmavoimien entinen komentaja, -
joka osallistui hävittäjälentäjänä 80-luvun alussa operaatio Operaan, -
jossa pommitettiin Irakin ydinreaktoria.
Tervetuloa, kenraali. - Kiitos.
Studiossa on TV7:n toimittaja Amir Oren.
Amir, anna meille yleiskuva. - Jonathan, puhuit basaarista.
Ehdottaisin toista kielikuvaa: kolmikehäistä sirkusta.
Ellei asia olisi niin traaginen, sirkukselle voisi nauraa.
Sirkuksen sisimmässä kehässä on Israelin sota Hamasia vastaan, -
joka alkoi Hamasin hyökkäyksestä -
ja on nyt muuttunut siihen, -
että Israel saartaa Hamasin johtoa ja jakaa Gazaa osiin ainakin toistaiseksi.
Toisella kehällä ovat Hizbollah Libanonissa Israelin rajalla -
ja Jemenin huthit, jotka ampuvat Israelia kohti, -
sekä ehkä joitakin Syyrian militioita ja Hamasin Libanonin-jatke, -
joka ampuu myös Israelia kohti Hizbollahin suojeluksessa.
Me kuitenkin keskitymme tässä keskustelussa uloimpaan kehään: -
alueellisiin ja globaaleihin valtoihin, jotka tukevat taistelijoita.
USA on lähettänyt joukkoja alueelle, -
ja alueella tarkoitamme itäistä Välimerta, Levantin aluetta -
ja Persianlahtea tai pikemmin Arabianlahtea, -
koska emme tahdo antaa Iranille kunniaa nimetä sitä itsensä mukaan.
Ford-lentotukialusryhmä on Välimerellä, -
Eisenhower-lentotukialusryhmä on Suezin kanavalla -
matkalla Punaisellemerelle ja Arabianlahdelle -
ja ydinsukellusvene Florida, -
joka on Ohio-luokan sukellusvene -
ja on varusteltu Tomahawk-risteilyohjuksin.
Niiden tarkoitus on tukea -
presidentti Bidenin uhkausta Iranille pysyä erossa sodasta.
Mutta vaikka tämä lienee se suurin pelikenttä, -
myös Iranin suojelemat irakilaiset militiat -
tekevät iskuja USA:n joukkoja vastaan al-Asad-lentotukikohtaan Irakissa -
ja Kaakkois-Syyriassa Jordanian rajalla.
Peli ei ole lähellekään pelattu. - Aivan.
Puhumme paljon Iranista, mutta persialaiset ovat ylväs kansa, -
ja iranilaiset elävät käytännössä -
ajatollahien tyrannihallinnon miehityksen alla.
Ajatollahit eivät piittaa kansasta.
Ne pitää erottaa toisistaan, koska Israelissa ja USA:ssa -
ollaan sitä mieltä, että iranilaiset eivät ole vihollisiamme.
Vihollinen on hallinto, joka käyttää Iranin kansaa hyväkseen.
Persialaiset kansallisuutena -
ovat noin puolet Iranin väestöstä tai hieman enemmän.
Siellä on suuria vähemmistöjä, kuten azereita, -
eli kaikki iranilaiset eivät ole persialaisia, -
eivätkä kaikki noudata islamilaisen tai islamistisen kultin linjaa.
Aivan. Käännytään Lontoossa olevan eversti Rayburnin puoleen.
Kysyisin, minkä verran virhearvioinneille on tilaa, -
kun otetaan huomioon Bidenin hallinnon mittavat ponnistelut.
Erikoislähettiläs Amos Hochstein lähetettiin Libanoniin -
keskustelemaan epäsuorasti Iranin tukeman Hizbollahin kanssa -
ja Brent McGurk lähetettiin Omaniin neuvottelemaan.
Muutakin on tehty, ja kaikki liittyy Iraniin.
Bidenin hallinto koettaa kovasti lieventää -
eri puolilla Lähi-itää käynnissä olevia konflikteja.
Bidenin hallinnon välittömät sotilaalliset askeleet -
ovat kaikki olleet positiivisia ja aivan oikein.
Asemia vahvistettiin lyhytaikaisesti pelotteeksi, -
jotta Iranin hallinto ei käyttäisi kätyreitään liian hyökkäävästi.
Sanon kuitenkin, että Irakissa tilanne on kuumentunut tavalla, -
josta minä ja monet muut Lähi-itää tarkkailevat emme pidä.
Näyttää siltä, että šiiamilitiat, jotka tottelevat Irania, -
tekevät iskuja tukikohtiimme -
ja esittävät muita uhkia lähes rangaistuksetta.
Tähän mennessä ne eivät ole vielä joutuneet moukarin alle.
Välittömän vastauksen eli USCENTCOMin vahvistamisen osalta-
hallinnon viesti sotilaallisesta asemasta on ollut oikein hyvä, -
mutta se kuitenkin näyttää vain väliaikaisratkaisulta.
Olen sanonut tämän varmaan ainakin sata kertaa ja tässäkin ohjelmassa, -
että jos sotilaallisia siirtoja ei tueta -
taloudellisella paineella, poliittisella eristyksellä, -
diplomaattisella paineella ja informaatiokampanjalla, -
sotilaallisten siirtojen pelotevaikutus heikkenee.
Eikä se ole pitkäaikainen ratkaisu.
USCENTCOMin asettaminen valmiuteen ei ole pitkäaikaisratkaisu.
Hallinnon pitää aloittaa taas painostuskampanja.
Olkoon se maksimaalista tai keski- tason painostusta, sen ei ole väliä, -
mutta painostusta tarvitaan, -
eikä vain sotilaallista vaan laaja-alaista painetta, -
jotta luodaan yhtenäinen, pitkäaikainen strategia -
pelotteeksi Iranin hallintoa vastaan. Se pitää asettaa ruotuun -
ja sen aggressiiviseen, vihamieliseen politiikkaan pitää vastata.
Hamasin hyökkäys Gazasta oli vain laajemman ongelman manifestaatio.
Kiitos, eversti.
Kenraali Shafir, kun tarkastelet Lähi-itää ja Iranin osallisuutta, -
mikä on ilmiselvää kaikille osapuolille -
Iranin hallinnon haitallisen toiminnan laajuuden tähden, -
mitä sotilaallisia haasteita on nyt?
Iranin itseluottamus on pönkittynyt -
yhteistyöstä Venäjän kanssa.
Itse asiassa se auttaa Venäjää Ukrainan sodassa -
ja luo itäblokin tyyppistä liittoa -
Venäjän, Kiinan ja jopa Pohjois-Korean kanssa.
Sen avulla Iran saattaa onnistua pääsemään voitolle -
USA:n Lähi-idän suunnitelmista, joita presidentti Biden on edistänyt.
Niihin kuuluvat Saudi-Arabian neuvottelut Israelin kanssa -
ja eteläinen energiavyöhyke.
Tämä kuuluu paljon suurempaan idän ja lännen väliseen konfliktiin, -
jollaista nähtiin monia vuosia sitten.
Tällaisessa tilanteessa Iran kokee voivansa olla aggressiivinen -
paljon mukavammin kuin jonkin aikaa sitten.
Ehkäpä siitä syystä myös Hamas -
koki voivansa yrittää sytyttää laajan konfliktin toiminnallaan -
ja toivoi vetävänsä Hizbollahin ja Iranin mukaan entistä aktiivisemmin.
Se asettaa paljon paineita Israelille ja USA:lle.
USA:n täytyy käyttää -
Theodor Rooseveltin aikaista yli sata vuotta vanhaa politiikkaansa -
eli puhua lempeästi ja kävellä ison kepin kanssa -
sekä puhua vähemmän lempeästi -
ja näyttää isoa keppiä aktiivisemmin.
Siitä oli käsittääkseni kyse myös aiemmassa keskustelussa.
Oren, Iran näyttäisi soittelevan omaa säveltään -
ulkomaanintressiensä suhteen.
Sen sijaan, että sitä säveltä säädettäisiin uudelleen, -
länsimaat USA:n johdolla ja Israel mukaan lukien -
näyttävät ainoastaan reagoivan siihen -
eivätkä näytä täyttävän tosiasioilla suurta kuilua.
Meidän ei tarvitse huijata itseämme.
Israel, USA ja länsileiri ovat paljon Irania kyvykkäämpiä -
niin sotilaallisesti, taloudellisesti kuin diplomaattisesti.
Miksi yhtälö ei ole todenmukaisessa tasapainossa?
Yksi syy on -
USA:n sisäpolitiikan valitettavassa käänteessä.
Jos katsotaan taaksepäin, niin nyansseilla oli suuri merkitys.
Mutta jos katsotaan toisen maailmansodan jälkeistä aikaa, -
kaksipuolueisuus näkyi Trumanin, Eisenhowerin, -
Kennedyn, Johnsonin ja ehkä myöhempien hallintojen toiminnassa, -
Neuvostoliiton hillinnässä, Naton ja Varsovan liiton vastakkainasettelussa -
ja sen sellaisessa. Sitä ei ole enää.
Republikaaneja dominoi eristäytymistä kannattava siipi.
Demokraatit taas ovat jakautuneet -
niin kutsuttuun edistykselliseen siipeen, -
joka on Israelin-vastainen... - Eikä se ole edistyksellistä.
Siinä asiassa se on taantumuksellinen.
Toinen demokraattileiri ovat vanhat kylmän sodan kävijät, -
joista Biden on viimeinen jäänne.
Kukaan maailmassa ei siis voi luottaa -
USA:n ulko- ja turvallisuuspolitiikan jatkuvuuteen, -
koska jos Donald Trump palaa Valkoiseen taloon, -
suunta kääntyy 180 astetta Bidenin linjasta.
Vaaleihin on nyt tasan vuosi.
Koko ensi vuosi tuhlataan sisäisiin kiistoihin, -
eikä maailma voi odottaa, kunnes USA:n johto on taas palautettu.
Eversti Rayburn, tahtoisin kuulla näkemyksesi.
Kunnioituksella ystävääni toimittajaa kohtaan, -
ei, en usko, että eristäytymistä kannattava leiri dominoisi -
republikaanipuolueen ulkopolitiikkaa eikä varsinkaan kongressin.
Republikaaneissa on vielä hyvin vahva ydin, -
joka on ulkopolitiikassaan reaganilaisempi kuin eristäytyjät -
ja paljon kykenevämpi analysoimaan ulkopolitiikan kriisejä -
moraalin selkeydellä. He tunnistavat, -
että nykytapahtumissa palataan kylmän sodan aikaan, -
kuten historioitsija Neil Ferguson totesi.
Jos katsotaan 1. ja 2. maailmansodan aikaa, -
se oli oikeastaan yksi konflikti, jossa vihollisuudet lopetettiin välillä, -
kuten Euroopan 30 vuoden sodassa.
Tämä nykyinen aika muistuttaa enemmän sitä -
historiallista taustaa vasten.
En usko, että tapahtuu suurta muutosta, -
olipa presidenttinä kuka tahansa.
USA:ssa on hyvin vahva enemmistö, joka tukee Israelin turvallisuutta.
Mutta tulevan vuoden aikana vaikeaa on -
herääminen siihen välttämättömyyteen -
että Iranin hallintoa ja uhkaa vastaan -
tarvitaan kaikenkattava toimintapolitiikka ja strategia.
Kellään ei ole vastausta. Onko kellään hallinnon johdossa vastausta, -
mitä tehdä Iranin hallinnon suhteen?
Iran horjuttaa koko ympäristön vakautta.
Se vaikuttaa Euroopan epävakauteen Ukrainan sodan kautta.
Kellään ei ole vastausta.
USA:n edellisen hallinnon vastaus oli painostuspolitiikka.
Valitettavasti se ehti olla voimassa vain kaksi vuotta ikään kuin kokeiluna,-
ennen kuin Bidenin hallinto purki sen noustuaan valtaan.
Lähi-idässä tilanne on leimahtanut isosti, eikä kellään ole vastausta.
Minusta sitä ei voida hyväksyä suurvalloissa eikä Lähi-idässä.
Valitettavasti minäkin näen asian niin ja olen täysin samaa mieltä kanssasi.
Se on käynyt hyvin selväksi, -
että Bidenin hallinnon viran ensimmäisellä puoliskolla -
ei muuta tehtykään kuin heikennetty ja eliminoitu -
Trumpin hallinnon tekosia. Sillä haluttiin ainoastaan painottaa, -
että Trumpin hallinto oli kamala ja vastuussa kaikesta, -
mikä meni pieleen.
Nyt nykyhallinto taas siivoaa omia sotkujaan.
Valitettavasti se on johtanut meidät nykyhetkeen.
Jonathan, kuvailit juuri, mitä Trump teki Obamalle.
No, osittain kyllä, mutta Obama joutui johtamaan taustalta, -
ja Trump halusi johtaa kärjestä. Emme mene siihen juuri nyt.
Kaikki kotikatsomossa tietävät poliittisista näkemyseroistamme.
Kenraali Shafir, tahtoisin kuulla näkemyksesi.
Kun juuri nyt tarkastellaan tilannetta tietäen, -
että USA:n johto on epäonnistunut hoitamaan Iran-ongelmaa, -
jos asiaa tarkastellaan koko hallinnon näkökulmasta.
Mitä Israel voi tehdä?
Minusta olemme tällä hetkellä epäedullisessa asemassa.
Olemme monta vuotta vastustaneet -
Iranin kanssa tehtäviä sopimuksia -
ja painostimme aikanaan Trumpia mitätöimään silloisen sopimuksen.
Tällä hetkellä asemamme on sellainen, -
jossa historian kelloa ei voida kääntää taaksepäin.
Ehkäpä juuri mainitsemastasi syystä presidentti Bidenillä on -
tulevan vuoden ja vaalien aikana -
tilaisuus olla aiempaa tiukempi.
Sanoisin, että Bidenin hallinnolle on kysyntää -
tehdä strateginen sotilaallinen siirto Irania vastaan.
En tarkoita, että sen pitäisi purkaa Iranin ydinkyvyt, -
koska se on pitkäaikainen operaatio, jota arvioimme.
USA:n kuitenkin pitäisi satuttaa Irania, -
panna se maksamaan toimistaan Libanonin ja Jemenin kautta -
Israelia ja Sauri-Arabiaa vastaan sekä vakauden horjuttamisesta.
Ehkäpä sotalaivoja pitäisi siirtää lisää -
Arabianlahdelle -
ja valita jokin Iranin satama kohteeksi -
ja osoittaa voimankäyttöä sotilaallisella iskulla.
En ottaisi sitä vaihtoehtoa pois pöydältä, -
koska Biden haluaa tulla nähdyksi -
tekojen eikä vain sanojen miehenä.
En yllättyisi, jos USA:n hallinto pääsisi yhteisymmärrykseen -
voiman projisoinnin tarpeesta -
pelkän painostuksen sijaan.
Israelilla ei ole tällä hetkellä niin paljon liikkumavaraa -
kuin oli kuukausi sitten.
Toimintaamme rajoitetaan siinä mielessä enemmän kuin ennen.
Oren?
Koetan yleistää kenraali Shafirin tilannekuvaa.
Sanotaan nyt argumentin vuoksi, että valituksi tulisi Bandar Abbasin satama.
Mutta on myös Mahmud Abbas, palestiinalaishallinnon presidentti.
Luultavasti kävi niin, minkä Hamasin johtaja Yahya Sinwar itse sanoi, -
vaikkei häntä aina pidäkään uskoa, että USA:n ja Israelin pyrkimys -
normalisoida Israelin ja Saudi-Arabian suhteet, -
painosti Irania ja Hamasia käynnistämään sodan, -
jotta Israel ei voisi sivuuttaa palestiinalaisia.
Eli he tietysti syyttävät meitä verilöylystä. - Tietysti.
Jos propagandasta huolimatta asiaa katsellaan strategian näkökulmasta, -
niin onnistumisen todennäköisyys -
pyrkimyksessä normalisoida Israelin ja saudien suhteet -
sai luultavasti Iranin estämään sen verilöylyn avulla.
Lainaan lyhyesti Hamasin perustamiskirjan artiklaa 15.
Siinä sanotaan: "kun vihollisemme anastavat islamilaisia maita..."
Se tarkoittaa mitä tahansa entistä islamilaista maa-aluetta.
Mukana lukien Espanja. - Espanja, Andalusia, -
Israel ja muita paikkoja.
"...jihadista tulee jokaisen muslimin velvollisuus -
Palestiinan anastajia, juutalaisia, vastaan.
Emme voi olla nostamatta jihadin lippua.
Islamilaista tietoisuutta pitää levittää suurille väkijoukoille -
kaikilla arabi- ja islamilaistasoilla.
Meidän pitää levittää jihadin henkeä umman (muslimikansojen) keskellä -
ja ottaa yhteen vihollisten kanssa, liittyä jihad-taistelijoiden riveihin."
Iran tekee tätä mestarin elkein ja koettaa levittää disinformaatiota -
kaikille muslimimaille omien tarkoitusperiensä hyväksi.
Eversti Rayburn, miten USA kamppailee islamilaisia säännöksiä -
ja uskonnollisia säännöksiä vastaan, -
joissa yhdistetään muslimimaat -
Israelia vastaan ja länsimaista sivistystä vastaan?
Sitä tehdään hyvin tehokkaasti myös länsimaiden väestöjen keskuudessa: -
USA:ssa, Kanadassa, Euroopassa, Australiassa, Uudessa-Seelannissa.
Kaikissa niissä on jouduttu kohtaamaan jotain hyvin häiritsevää.
Eriyttäisin ongelmat.
Jotain vuoden 1968 kaltaista -
tyytymättömyyttä ja levottomuutta on nähtävillä länsimaissa -
etenkin yliopistokampuksilla ja kaupungeissa.
Se on kokonaan erillinen ongelma Lähi-idän turvallisuusjärjestyksestä.
Rehellisesti sanottuna islamilainen ideologia ja retoriikka, -
jota Hamas suoltaa, ei kannusta valtioita toimeen.
En usko sen kannustavan edes Iranin hallintoa toimeen suuressa määrin.
Lähi-idän kokemukseni mukaan...
Se on lyhyempi kuin teillä kolmella, koska asutte Lähi-idässä ja minä en...
Tiedän silti sotilassuunnittelijana ja -strategina, -
että Lähi-idässä kansalliset turvallisuusintressit ovat tärkeimmät.
Kansalliset intressit ajavat valtioiden tai hallintojen käytöstä -
ja toimivat polttoaineena konflikteille.
Minusta varsinkin arabimaissa -
näytetään reagoivan voimaan ja heikkouteen.
Voimakkaan tahon tai vallan intressejä kunnioitetaan, -
mutta heikot kutsuvat aggressioon taustaideologiasta huolimatta.
Ideologia ei ole ratkaiseva tekijä.
Valtio voi käyttää ideologiaa järjestysperiaatteena, -
järkiperusteena tai verhona julkeille voimateoilleen, -
mikä näkyy Iranin hallinnossa.
Ajatteleeko kukaan libanonilainen, että Hizbollah olisi uskonnollinen?
He näkevät, mitä Hizbollah tekee: murhaa, -
käy kauppaa prostituutiolla ja veritimanteilla -
ja tekee muita laittomuuksia.
En sanoisi uskonnollisen ideologian määrittävän sen toimintaa.
Palaisin Iranin aiheuttamaan vakautta horjuttavaan turvallisuusuhkaan.
Tahtoisin nähdä, että kaikki valuutanomistajat, -
EU ja USA etenkin, asettaisivat pakotteita Iranin hallinnolle, -
jotta sen resurssit kuihtuvat eikä se voisi rahoittaa uutta verilöylyä.
Kiitos, eversti. Kysyisin kenraali Shafirilta... Aikaa on noin 45 sekuntia.
Pidätkö aiemmin mainitsemaasi ajatusta iskusta Irania vastaan -
välittömänä, oikeutettuna toimintatapana, -
joka saatetaan toteuttaa lähitulevaisuudessa?
En ehkä välittömänä mutta oikeutettuna kyllä.
Edellisen puhujan sanoihin liittyen -
muistuttaisin presidentti Assad vanhemmasta, -
jos muistatte vuoden 1970 Mustan syyskuun, -
jolloin Syyrian maajoukot taistelivat jordanialaisia vastaan.
Hafiz al-Assad oli Syyrian ilmavoimien komentaja siihen aikaan -
eikä antanut ilmavoimien nousta ilmaan. He jäivät maihin.
He eivät suostuneet käskyyn taistella jordanialaisia vastaan, -
koska Assad tiesi, että Israel puuttuisi peliin.
Luulen, että kun projisoidaan voimaa ja valtaa, aletaan herkästi ajatella -
omia intressejä sekä omia heikkouksia ja vahvuuksia.
Sanoisin, että se on osa elämän ravintoketjua.
Minusta sen pitäisi tapahtua Iranissa.
Assad syrjäytti sillä Salah Jadidin ja nousi presidentiksi.
Aivan, eikä unohdeta Iranin toimia mujahidin-jutussa.
Aikamme päättyi.
Kiitos seurasta, eversti Rayburn, kenraali Shafir ja Amir Oren.
Kiitos myös kotikatsomoille. Ensi kertaan! Shalom.
Suomennos: Maija Tuukkanen